Kunniamerkit - Suomen tasavallan presidentti: Asema ja tehtävät: Kunniamerkit
Suomen tasavallan presidentti on Suomen kaikkien kolmen virallisen ritarikunnan suurmestari. Ritarikunnat ovat:
Vapaudenristin
ritarikunta (VR) Suomen Valkoisen Ruusun ritarikunta (SVR) Suomen Leijonan ritarikunta (SL)
Apunaan suurmestarilla on SVR:n ja SL:n yhteinen ritarikuntien hallitus, johon kuuluvat kansleri, varakansleri ja vähintään neljä jäsentä. VR:llä on oma hallituksensa, johon kuuluvat jäseninä kansleri, varakansleri, sihteeri ja rahastonhoitaja.
Suurmestarina tasavallan presidentti kantaa kaikkien kolmen virallisen ritarikunnan suurristejä. Kunniamerkit arvojärjestyksessä:
Suomen Valkoisen Ruusun suurristi ketjuineen (SVR SR ketj.) rintatähtineen
Vapaudenristin suurristi (VR SR) rintatähtineen
Suomen Leijonan suurristi (SL SR) rintatähtineen
Virallisimmissa juhlissa Suomen tasavallan presidentti kantaa SVR:n suurristiä ketjussa rinnalla, Vapaudenristin suurristiä keltaisessa nauhassa (rauhan aikana myönnetty) oikealta olkapäältä poikki vasemmalle kyljelle. Vasemmalla puolella ovat myös kolmen ritarikunnan rintatähdet. Rintatähdet kiinnitetään frakin takkiin siten, että ylinnä on SVR:n suurristin rintatähti, alla vartalon keskilinjalta lukien vasemmalta lukien ovat VR:n ja SL:n suurristien rintatähdet.
Suomalaisten kunniamerkkien lisäksi Suomen tasavallan presidentillä on useita ulkomaalaisia kunniamerkkejä. Esimerkiksi ollessaan valtiovierailulla Ruotsissa Suomen tasavallan presidentti kantaa Serafiimiritarikunnan suurristiä ja Ruotsin kuningas Suomen Valkoisen Ruusun ritarikunnan suurristiä.
Lisätietoja ja ohjeita mm. kunniamerkkien myöntämisestä antaa Ritarikuntien kanslia: Säätytalo, Snellmaninkatu 9-11, 00170 Helsinki, puh. 09-179425
Ritarikuntien historia
Päivitetty 12.5.2015